–Ikke fyrverkeri 

Anita Skorgan var nummer to ut, og hadde valgt en duett opprinnelig med Mark Knopler og Emilylou Harris. 
Flere av dommerne mente imidlertid at Skorgan gjorde låten bedre alene. 

– Anita, jeg må si at du trenger ikke Mark Knopler. 
Du har gjort en super jobb, sa gjestedommer Ottar «Big Hand» Johansen. 

Anita Skorgan – This Is Us (Mark Knopfler) 

Det er kanskje litt ubarmhjertig gjort overfor Anita ettersom jeg alltid har mislikt denne låten sterkt, men Anita klarer nok heller ikke å lage fyrverkeri av vått krutt. 
Innledningsvis drukner hun i bandet og makter heller ikke å legge dynamisk kraft i stemmen til å komme ut av den. 
Du må gi mer gass, Anita! 
Det er trygt, varmt og passe pent – akkurat som dagens pop-country fra Nashville er. 
Det mobiliserer dessverre aldri spesielt sterke følelser. 
